hippocrates-et-corpus-hippocraticum.de-affectionibus-interioribus 3
3 . Πλευμονὶς δὲ γίνεται ἀπὸ τῶνδε μάλιστα · ὁκόταν ὁ πλεύμων αἷμα ἑλκύσας ἐφ’ ἑωυτὸν ἢ φλέγμα ἁλμυρὸν μὴ ἀφῇ πάλιν , ἀλλ’ αὐτοῦ ξυστραφῇ καὶ ξυμπαγῇ , ὑπὸ τουτέων φύματα φιλέει γίνεσθαι ἐν τῷ πλεύμονι καὶ ἐμπυοῦσθαι . Οὗτος τάδε πάσχει κατ’ ἀρχὰς καὶ διὰ παντὸς τοῦ νουσήματος · βὴξ ὀξείη ξηρὴ ἴσχει , καὶ ῥῖγος , καὶ πυρετὸς , καὶ ὀδύνη ἐν τοῖσι στήθεσι καὶ ἐν τῷ μεταφρένῳ ἔγκειται , ἐνίοτε δὲ καὶ ἐν τῷ πλευρῷ · καὶ ὀρθοπνοίη σφοδρὴ ἐμπίπτει . Οὑτος μέχρι μὲν τεσσαρεσκαίδεκα ἡμερέων τοιαῦτα πάσχων διατελέει , πολλάκις δὲ καὶ πλείονας , ἔπειτα ῥήγνυται πῦα , καὶ ἀποπτύει πολλόν · πολλάκις δὲ ἀποπτύει καὶ οἷον ἀραχνίων χιτῶνας , πολλάκις δὲ καὶ ὕφαιμον . Κἢν μὲν ἀποκαθαρθῇ καὶ ἀπισχνωθῇ ἐν τάχει ὁ πλεύμων , ἐλπὶς ἐκφυγέειν · ἢν δὲ προσέχῃ , ἡ νοῦσος ἐπ’ ἐνιαυτὸν παρατείνει , καὶ μεταβάλλει ἄλλοτε ἀλλοῖα πάσχων . Τούτῳ χρὴ κατ’ ἀρχὰς μὲν , πρὶν ἢ τὰ πῦα ῥαγῆναι , προσφέρειν τάδε · ὁκόταν ἀνῇ ὁ πυρετὸς , λούειν πολλῷ θερμῷ , καὶ ῥοφήμασι πολλοῖς χρέεσθαι · πτισάνης χυλῷ καθέφθω μέλι παραχέας , ὁκόταν ἑφθὸν ᾖ , ῥοφεέτω , καὶ οἶνον πινέτω γλυκὺν λευκὸν , ἢ μελίκρητον ἑφθόν . Ὁκόταν . δ’ ἅπαξ ἄρξηται πῦα ἀποπτύειν , πινέτω τὰ αὐτὰ , ἃ καὶ ὁ πρόσθεν ἔμπυος , καὶ σιτίοισι καὶ ποτοῖσι καὶ ὄψοισι τοῖς αὐτοῖσι χρεέσθω , ἀπεχόμενος ὀξέων καὶ δριμέων καὶ ἁλυκῶν καὶ λιπαρῶν καὶ λαγνείης καὶ θωρηξίων , ἢν μὴ τῇ νούσῳ πρόσφορον ᾖ · ἐς χρῶμα δὲ ὁρέων μελετᾷν , ὁκοίων δή τινων δοκέει , σοι δεῖσθαι · τὰ δ’ ἄλλα τὰ αὐτὰ ποιεέτω · πινέτω δὲ καὶ γάλα βοὸς καὶ αἰγὸς τὴν ὥρην · πρόσθεν δὲ ὑποκαθηράσθω γάλακτι ὀνείῳ ἐφθῷ · πινέτω δὲ καὶ τὸ ἵππειον γάλα σεσσμένον ἑκάστης ἡμέρης ἕωθεν τρικότυλον κύλικα , ἢν ᾖ δυνατός . Ἢν μὲν οὖν οὕτω μελετώμενος ῥηΐσῃ , καὶ μὴ ῥαγῇ τὰ πῦα ἐς τὰ στήθεα , αὐτὸς ἑωυτὸν θεραπευέτω ἡσυχίην ἔχων τῷ σώματι ὡς μάλιστα καὶ τὰ ξύμφορα προσφέρων ἑωυτῷ . Ἢν δὲ ῥαγῇ τὰ πῦα ἐς τὰ στήθεα , ὅπη ἄν σοι δοκέῃ ἀποσημαίνειν μάλιστα , ταύτῃ ταμὼν ἢ καύσας , ἀφιέναι τοῦ πύου ὀλίγον τὸ πρῶτον · τὰ δ’ ἄλλα ποιέειν τὰ αὐτὰ , ἃ καὶ ἐπὶ τοῦ πρόσθεν ἐμπύου γενομένου γεγράφαται .
Lemmas: 3 . πλευμονίς δέ γίγνομαι ἀπό ὅδε μάλα · ὁπόταν ὁ πλεύμων αἷμα ἕλκω ἐπί ἑαυτοῦ ἤ φλέγμα ἁλμυρός μή ἀφίημι πάλιν , ἀλλά αὐτοῦ συστρέφω καί συμπήγνυμι , ὑπό οὗτος φῦμα φιλέω γίγνομαι ἐν ὁ πνεύμων καί ἐμπυόομαι . οὗτος ὅδε πάσχω κατά ἀρχή καί διά πᾶς ὁ νόσημα · βήξ οὀξύς ξηρός ἴσχω , καί ῥῖγος , καί πυρετός , καί ὀδύνη ἐν ὁ στῆθος καί ἐν ὁ μετάφρενον ἔγκειμαι , ἐνίοτε δέ καί ἐν ὁ πλευρόν · καί ὀρθοπνοία σφοδρός ἐμπίπτω . οὗτος μέχρι μέν τεσσαρεσκαίδεκα ἡμέρα τοιοῦτος πάσχω διατελέω , πολλάκις δέ καί πολύς , ἔπειτα ῥήγνυμι πύον , καί ἀποπτύω πολύς · πολλάκις δέ ἀποπτύω καί οἷος ἀράχνιον χιτών , πολλάκις δέ καί ὕφαιμος . ἐάν μέν ἀποκαθαίρω καί ἀπισχνόω ἐν τάχος ὁ πλεύμων , ἐλπίς ἐκφεύγω · ἐάν δέ προσέχω , ὁ νόσος ἐπί ἐνιαυτός παρατείνω , καί μεταβάλλω ἄλλοτε ἀλλοῖος πάσχω . οὗτος χρή κατά ἀρχή μέν , πρίν ἤ ὁ πύον ῥήγνυμι , προσφέρω ὅδε · ὁπόταν ἀνίημι ὁ πυρετός , λούω πολύς θερμός , καί ῥόφημα πολύς χράω · πτισάνη χυλός καθεφθόω μέλι παραχέω , ὁπόταν ἑφθός εἰμί , ῥοφέω , καί οἶνος πίνω γλυκύς λευκός , ἤ μελίκρητον ἑφθός . Ὁπόταν . δέ ἅπαξ ἄρχω πύον ἀποπτύω , πίνω ὁ αὐτός , ὅς καί ὁ πρόσθεν ἔμπυος , καί σιτίον καί ποτόν καί ὄψον ὁ αὐτός χράω , ἀπέχω ὀξύς καί δριμύς καί ἁλυκός καί λιπαρός καί λαγνεία καί θώρηξις , ἐάν μή ὁ νόσος πρόσφορος εἰμί · εἰς χρῶμα δέ ὁράω μελετάω , ὁποῖος δή τις δοκέω , σύ δέω · ὁ δέ ἄλλος ὁ αὐτός ποιέω · πίνω δέ καί γάλα βοῦς καί αἴξ ὁ ὥρα · πρόσθεν δέ ὑποκαθαίρω γάλα ὄνειος ἐφθός · πίνω δέ καί ὁ ἵππειος γάλα σ́ͅζω ἕκαστος ἡμέρα ἕωθεν τρικότυλος κύλιξ , ἐάν εἰμί δυνατός . ἐάν μέν οὖν οὕτως μελετάω ῥαίζω , καί μή ῥήγνυμι ὁ πύον εἰς ὁ στῆθος , αὐτός ἑαυτοῦ θεραπεύω ἡσυχία ἔχω ὁ σῶμα ὡς μάλα καί ὁ σύμφορος προσφέρω ἑαυτοῦ . ἐάν δέ ῥήγνυμι ὁ πύον εἰς ὁ στῆθος , ὅπῃ ἄν σύ δοκέω ἀποσημαίνω μάλα , ταύτῃ τέμνω ἤ καίω , ἀφίημι ὁ πύον ὀλίγος ὁ πρῶτος · ὁ δέ ἄλλος ποιέω ὁ αὐτός , ὅς καί ἐπί ὁ πρόσθεν ἔμπυος γίγνομαι γράφω .